พอดีผมเมาและได้ไปซื้อบริการทางเพศมาเมื่อวันที่ 10/5/61 เวลาประมาณ ตี 1.30น.ใส่ถุงแต่ถุงรั่วและสาวบริการใช้มือช่วยผม และต่อมาวันที่ 12/5/61 ผมได้ไป รพ.ขอรับยา pep ตรวจเลือดผลลบ ทานยา เวลา 10.00 น.ยา pep ที่ผมทานยังทันเวลาและได้ผลไหมครับ กระผมมีอาการคล้ายเป็นหวัดและมีไข้นิดๆ เจ็บคอ และไอไม่มาก ตั้งแต่วันที่ 11/5/61 และถึงวันนี้ยังไม่หาย เหงื่อออกมากกว่าปกตินิดนึง อาการนี้ใช้อาการเริ่มแรกของ Hiv ไหมครับ
สวัสดีคะ สวัสดีค่ะ ก่อนอื่นเข้าใจในความรู้สึกกังวลใจของค่ะ ในการที่มีเพศสัมพันธ์ครั้งแรกกับผู้หญิงขายบริการทางเพศ และไม่ได้มีการป้องกัน ต้องทำความเข้าใจกันก่อนนะค่ะ ว่าการมีเพศสัมพันธ์โดยไม่มีการป้องกันนั้นโดยเฉพาะในกลุ่มผู้หญิงขายบริการทางเพศนั้น โอกาสในการติดเชื้อทางเพศสัมพันธ์ได้ค่ะ แต่การกินยาฆ่าเชื้อโดยที่ยังไม่ได้รับการตรวจวินิจฉัยนั้นไม่แนะนำนะคะ เนื่องจากการเพิ่มการดื้อยาต่อเชื้อโรคได้ค่ะ แต่การกินยาฆ่าเชื้อไม่สามารถที่จะรักษาโรคติดเชื้อทางเพศสัมพันธ์ที่เข้าใจคือ เรื่องการติดเชื้อ เอช ไอ วี นะค่ะ อาการที่เป็นอาจเกิดเนื่องมาจากผลข้างเคียงของยาฆ่าเชื้อค่ะ ซึ่งยาบางตัวทำให้มีอาการคลื่นไส้ อาเจียน เบื่ออาหารได้ค่ะ เรา ต้องมาความเข้าใจกันก่อนค่ะ ว่าโรคทางเพศสัมพันธ์ที่เรียกว่า เอช ไอ วี คืออะไรนะค่ะโรคทางเพศสัมพันธ์ หรือ การติดเชื้อ Sexual transmitted diseases (STD) ซึ่งการติดเชื้อ เอช ไอ วี ก็จัดอยู่ในโรคติดต่อทางเพศสัมพันธ์ค่ะ เราจะมาเริ่มต้นจากสิ่งที่กังวลก่อนนะค่ะ คือ เรื่องการเชื้อ เอช ไอ วี เชื้อ เอช ไอ วี คือเชื้อไวรัสชนิดหนึ่งซึ่งนำไปสู่การเป็นโรคที่เรียกว่าเอดส์ เชื้อนี้รักษาไม่หาย แต่มียาที่ใช้รักษาได้ค่ะ แต่จะไม่สามารถกำจัดเชื้อให้หมดได้ค่ะ เพราะเชื้อจะเข้าไปทำลายระบบภูมิคุ้มกันของร่างกาย ที่เรียกว่า ซีดี 4 (CD4 T cell) ทำให้ร่างกายไม่สามารถที่จะต่อสู้กับเชื้อโรคอื่นๆ ได้ แต่ปัจจุบันนี้มียาต้านไวรัสที่ดีค่ะ สามารถทำให้ระดับของ ซีดี 4 ไม่ลดต่ำลงได้ และทำให้จำนวนไวรัสลดลงได้ค่ะส่วนสิ่งที่ต้องทำคือ ต้องทราบก่อนว่า ควรที่จะได้พบแพทย์เมื่อไหร่เพื่อตรวจว่ามีการติดเชื้อหรือไม่ก่อนอื่นเราต้องทำการตรวจระยะแรกก่อน ซึ่งเป็นการตรวจ ที่เรียกว่าการตรวจควบคู่ ระหว่าง HIV antibody และ HIV antigen คือการตรวจหาภูมิคุ้มกันและตัวเชื้อควบคู่กัน การตรวจนี้ในคนส่วนใหญ่สามารถตรวจพบได้ภายใน 2-6 สัปดาห์ หลังจากสัมผัสเชื้อแต่ถ้าตรวจเฉพาะ HIV antibody testing ตรวจได้ทั้งจากเลือดและจากน้ำลาย ส่วนใหญ่จะตรวจพบ หลังการสัมผัสเชื้อ ภายในระยะเวลา 3-12 สัปดาห์หรืออาจจะตรวจ p24 antigen ซึ่งตรวจน้อย และการแปลผลอาจถูกรบกวนได้ด้วยตัวแปรอื่นถ้าการตรวจข้างต้นอย่างใดอย่างหนึ่งให้ผลบวก จะต้องมีการตรวจครั้งที่สอง เพื่อยืนยัน โดยการตรวจภูมิคุ้มก้น ซึ่งแตกต่างจากการตรวจแรกถ้าให้ผลบวกอีกครั้ง ให้ตรวจครั้งที่สาม เพื่อจำนวย ไวรัส ซึ่งเรียกว่า HIV RNA test ซึ่งสามารถตรวจหาได้ภายใน 1-4 สัปดาห์หลังการติดเชื้อลักษณะอาการที่จะเกิดขึ้นถ้ามีการติดเชื้อไวรัส เอช ไอ วี แบ่งเป็น 3 ระยะระยะแรก เรียกว่า การติดเชื้อระยะแรก ( acute HIV infection stage ) ซึ่งระยะนี้ อาการจะเกิดขึ้นได้ ภายใน 2-4 สัปดาห์ ลักษณะอาการจะมีลักษณะเหมือนการติดเชื้อไวรัสทั่วไป จะมาด้วยอาการไข้ ปวดตามตัว เจ็บคอ มีผื่น ปวดตามข้อ ถ้ามีอาการดังต่อไปนี้ควรจะรีบไปพบแพทย์โดยด่วน ซึ่งในกรณีของคุณขอแนะนำว่าควรไปพบแพทย์เพื่อตรวจยืนยัน ในระยะนี้ไวรัสจะมีจำนวนมากดังนั้นควรหลีกเลี่ยงการมีเพศสัมพันธ์โดยไม่ป้องกัน ไม่ควรใช้สารเสพติดที่ฉีดเข้าเส้นเลือดโดยใช้เข็มฉีดยาร่วมกับผู้อื่นระยะต่อมา จะเป็นระยะที่ไวรัสเริ่มจะอาศัยอยู่ในตัวคนไข้ แต่จะไม่แสดงอาการอะไร เรียกว่า clinical latency stage ซึ่งคือจำนวนไวรัสอาจจะไม่ได้มีมากและระยะนี้อาจยาวนานได้ถึง 10 ปี แต่ระยะยังมีการแพร่กระจายของโรคได้ระยะสุดท้ายระยะที่เรียกว่า เอดส์ (AIDS) ซึ่งระยะนี้ระดับภูมิคุ้มกันจะต่ำมากทำให้มีโอกาสติดเชื้อฉวยโอกาสได้ขึ้นอยู่กับจำนวน CD 4 ที่เหลืออยู่ปัจจุบันมียาต้านไวรัสหลายกลุ่มให้เรียกใช้ ดังนั้น ถ้าตรวจพบแต่เนิ่น ๆ และ รักษาอย่างรวดเร็ว และไม่เพิ่มภาวะเสี่ยง รับประทานอาหารที่มีประโยชน์สะอาด และ ออกกำลังกายอย่างสม่ำเสมอ จะทำให้สามารถมีภาพชีวิตที่ดีได้นอกเหนือจากการติดเชื้อ เอช ไอ วี แล้วควรได้รับการตรวจเพื่อให้แน่ใจว่าไม่มีการติดเชื้อทางเพศสัมพันธ์อย่างอื่นร่วมด้วย เช่น ไวรัสตับอักเสบ บี ซี และ โรคซิฟิลิส เป็นต้นขอให้คำแนะนำว่าควรหยุดรับประทานยาฆ่าเชื้อ และควรจะไปพบแพทย์ทันทีเพื่อตรวจเพิ่มเติมทางห้องปฏิบัติการ เพื่อยืนยัน และจะได้รับการรักษาที่ถูกต้องและเหมาะสมต่อไปค่ะ